Santa Tereza (upė)
Santa Tereza (port. Rio Santa Teresa) – upė vidurio Brazilijoje, Gojaso ir Tokantinso valstijose; Tokantinso kairysis intakas. Prasideda Sera Durados kalnuose (760 m aukštyje), Mara Rozos apylinkėse. Vinguriuoja į šiaurę per Brazilijos plokščiakalnį. Įteka į Tokantinsą Funilo apylinkėse, šiauriau Peišės. Didžiausias intakas: Kana Brava (kairysis). Didesni miestai prie upės: Santa Tereza da Gojasas, Formoza.